ananddey/assamese-wiki-corpus huggingface dataset:
চাৰিজন স্বৰ্গীয় ৰজা

]], জাপানী শৈলী

চাৰিজন স্বৰ্গীয় ৰজা হৈছে চাৰিগৰাকী বৌদ্ধ দেৱতা। তেওঁলোকৰ প্ৰত্যেকৰে ওপৰত বিশ্বৰ চাৰিটা মুখ্য দিশৰ একো একোটাৰ চোৱাচিতাৰ ভাৰ ন্যস্ত থকা বুলি বিশ্বাস কৰা হয়। চীনা সাহিত্যত তেওঁলোকক সামূহিকভাৱে "ফেং ট্যাও য়ু শ্বুন" বা "ছিদা টিয়ানৱাং" বুলি আখ্যা দিয়া হয়। প্ৰাচীন সংস্কৃত ভাষাত তেওঁলোকক "চতুৰ্মহাৰাজ" বা "চতুৰ্মহাৰাজিকাদেৱ", অৰ্থাৎ "চাৰি মহৎ স্বৰ্গীয় ৰজা" বুলি কোৱা হয়।এওঁলোক চীনা বৌদ্ধ মন্দিৰৰ এক মানসম্পন্ন অংগ। তেওঁলোক "লোকপাল" নামেৰেও জনাজাত।

চাৰিজন স্বৰ্গীয় ৰজা বৰ্তমান সুমেৰু পৰ্বতৰ নিম্ন অংশত অৱস্থিত চতুৰ্মহাৰাজিকা স্বৰ্গত বাস কৰে বুলি কোৱা হয়। এই স্বৰ্গ কামধাতুৰ দেৱতাসকলৰ ছখন নিবাসৰ ভিতৰত সৰ্বনিম্ন। তেওঁলোক হৈছে জগতৰ ৰক্ষক আৰু অশুভ শক্তিৰ প্ৰতিদ্বন্দ্বীি। ধৰ্ম ৰক্ষাৰ অৰ্থে তেওঁলোকৰ প্ৰতিজনেও অতি প্ৰাকৃতিক জীৱৰ একো একোটা গোটক নিয়ন্ত্ৰণ কৰিবলৈ সক্ষম।

কিংবদন্তি

এই চাৰিজন ৰজাই ত্ৰয়স্ত্ৰিংশৰ দেৱতাসকলৰ ৰজা চক্ৰক সেৱা আগবঢ়ায়। প্ৰত্যেক চান্দ্ৰ মাহৰ অষ্টম, চতুৰ্দশ আৰু পঞ্চদশ দিনত চাৰিওজন ৰজাই মানৱ জগতৰ গুণ আৰু নৈতিকতা পৰীক্ষা কৰিবলৈ প্ৰতিনিধি পঠায় বা নিজেও যায়। তাৰপাছত তেওঁলোকে এই বিষয়ে ত্ৰয়স্ত্ৰিংশৰ দেৱতাসকলৰ সভালৈ প্ৰতিবেদনআগবঢ়ায়।

চক্ৰৰ আদেশত, এই চাৰি ৰজা আৰু তেওঁলোকৰ অনুগামীসকলে ত্ৰয়স্ত্ৰিংশক অসুৰৰ আক্ৰমণৰ পৰা ৰক্ষা কৰিবলৈ সদা সচেতন হৈ থাকে। তেওঁলোকে বুদ্ধ, ধৰ্ম আৰু বুদ্ধৰ অনুগামীসকলক বিপদৰ পৰা ৰক্ষা কৰিবলৈও অঙ্গীকাৰৱদ্ধ। চীনা বৌদ্ধ ধৰ্মত চাৰিজন স্বৰ্গীয় ৰজাক ২০ জন বা ২৪ জন লোকপালৰ অন্তৰ্গত বুলি গণ্য কৰা হয়, যিসকলে ধৰ্ম ৰক্ষা কৰিবলৈ আৱিৰ্ভূত হয়।

ৰূপবৰ্ণন

পালি
ভেচ্চবন
বিৰুলহক
ধতৰাত্থ
বিৰূপাক্খ
দেৱনাগৰী সংস্কৃত
বৈশ্ৰৱণ (কুবেৰ)
বিৰূধক
ধৃতৰাষ্ট্ৰ
বিৰূপাক্ষ
অৰ্থ
তেওঁ সকলো কথা শুনে
যিজন বৃদ্ধিৰ কাৰক
যি ৰাজ্যখনক ৰক্ষা কৰে
যিজনে সকলোকে দেখে
নিয়ন্ত্ৰণ
যক্ষ
কুম্ভণ্ড
গন্ধৰ্ব
নাগ
বিৱৰণ
তেওঁ চাৰিজন ৰজাৰ মূৰব্বী আৰু উত্তৰ দিশৰ ৰক্ষক। তেওঁ বৰষুণৰআধিকাৰী। তেওঁৰ প্ৰতীক অস্ত্ৰ হ'ল ছত্ৰ বা পেগোদা। তেওঁ অস্ত্ৰ-শস্ত্ৰৰে সজ্জিত আৰু তেওঁৰ সোঁ হাতত ছত্ৰ ধাৰণ কৰে। তেওঁক প্ৰায়ে প্ৰাচীন শ্ৰীলংকাৰ সম্পদৰ দেৱতা কুবেৰৰ সৈতে সম্পৰ্কিত কৰা হয়। তেওঁ হালধীয়া বা সেউজীয়া ৰঙৰ সৈতে সম্পৰ্কিত।
দক্ষিণ দিশৰ গৰাকী। তেওঁ শিপাৰ শ্ৰীবৃদ্ধিৰ কাৰক। তেওঁ বায়ুৰ অধিকাৰী। তেওঁৰ প্ৰতীক অস্ত্ৰ হ'ল তৰোৱাল। নীলা ৰঙৰ সৈতে সম্পৰ্কিত।
পূব দিশৰ গৰাকী আৰু সংগীতৰ দেৱতা। তেওঁৰ প্ৰতীক অস্ত্ৰ হ'ল পিপা। তেওঁ সমন্বয়শীল আৰু সহানুভূতিশীল আৰু সকলো প্ৰাণীক সুৰক্ষা দিয়ে। তেওঁ আন লোকসকলক বৌদ্ধ ধৰ্মলৈ ৰূপান্তৰ কৰিবলৈ তেওঁৰ সংগীত ব্যৱহাৰ কৰে। বগা ৰঙৰ সৈতে সম্পৰ্কিত।
পশ্চিমৰ গৰাকী আৰু তেওঁ সকলো দেখা পায়। তেওঁৰ প্ৰতীক অস্ত্ৰ হ'ল ড্ৰেগনৰ প্ৰতিনিধিত্ব কৰা এডাল ৰঙা ফিটা বা এটা সৰ্প। স্বৰ্গৰ চকুৰ দৰে, তেওঁ বৌদ্ধ ধৰ্মত বিশ্বাস নকৰা লোকসকলক দেখা পায় আৰু তেওঁলোকক ধৰ্মৰ পৰিৱৰ্তন কৰে।ৰঙা ৰঙৰ সৈতে সম্পৰ্কিত।
ছবি
alt=Chief of the four kings and protector of the north|
alt=King of the south and one who causes good growth of roots|
alt=King of the east and god of music|
alt=King of the west and one who sees all|
ৰং
হালধীয়া বা সেউজীয়া
নীলা
বগা
ৰঙা
প্ৰতীক
ছত্ৰ
তৰোৱাল
পিপা
সৰ্প
নেউল
স্তুপ
স্তুপ
মুক্তা
অনুসৰণকাৰী
যক্ষ
কুম্ভাণ্ড
গন্ধৰ্ব
নাগ
দিশ
উত্তৰ
দক্ষিণ
পূব
পশ্চিম

তথ্য সংগ্ৰহ

শ্ৰেণী:বৌদ্ধ ধৰ্মৰ দেৱ-দেৱী
শ্ৰেণী:বৌদ্ধ ধৰ্ম
শ্ৰেণী:বৌদ্ধ কিংবদন্তি
শ্ৰেণী:দেৱ-দেৱী
নিত্যা শিৱন

নিত্যা শ্ৰী সুমতি শিৱন (জন্ম: ৭ জানুৱাৰী ২০০৫) এগৰাকী ভাৰতীয় পেৰা-বেডমিণ্টন খেলুৱৈ। ২০২৪ চনত পেৰিছত অনুষ্ঠিত গ্ৰীষ্মকালীন পেৰালিম্পিকৰ বেডমিণ্টনৰ মহিলাৰ একক প্ৰতিযোগিতাত তেওঁ ব্ৰঞ্জৰ পদক লাভ কৰে। তেওঁ ২০২২ চনত চীনৰ হাংঝৌত অনুষ্ঠিত এছিয়ান পেৰা গেমছত একক, মিশ্ৰিত আৰু মহিলাৰ দ্বৈত প্ৰতিযোগিতাত তিনিটা ব্ৰঞ্জৰ পদক অৰ্জন কৰিছিল।

প্ৰাথমিক জীৱন=

২০০৫ চনৰ ৭ জানুৱাৰী তাৰিখে তামিলনাডুৰ কাৰুৰত নিত্যা শিৱনৰ জন্ম হৈছিল। ২০১৬ চনত বিনোদনৰ বাবে সক্ষম খেলুৱৈসকলৰ সৈতে তেওঁ বেডমিণ্টন খেলিবলৈ আৰম্ভ কৰে। পিছলৈ ২০১৯ চনত পেৰা গেমছৰ বিষয়ে জানিব পাৰি প্ৰতিযোগিতামূলক বেডমিণ্টনলৈ মনোনিৱেশ কৰে আৰু লক্ষ্ণৌত প্ৰশিক্ষক গৌৰৱ খান্নাৰ অধীনত প্ৰশিক্ষণ আৰম্ভ কৰে।

খেলুৱৈ জীৱন

২০২২ চনৰ অক্টোবৰ মাহত চীন দেশৰ হাংঝৌত অনুষ্ঠিত এছিয়ান পেৰা গেমছত তেওঁ তিনিটা ব্ৰঞ্জৰ পদক লাভ কৰে। ২০২৩ চনৰ এপ্ৰিল মাহত ব্ৰাজিল পেৰা বেডমিণ্টন আন্তঃৰাষ্ট্ৰীয় প্ৰতিযোগিতাত তেওঁ দুটা সোণৰ পদক লাভ কৰে। ২০২২ চনৰ মে' মাহত এছিয়ান যুৱ পেৰা গেমছৰ বিজয়ী নিত্যায়ে মানামাত অনুষ্ঠিত হোৱা ১ম বাহৰেইন পেৰা বেডমিণ্টন আন্তঃৰাষ্ট্ৰীয় চেম্পিয়নশ্বিপতো সোণৰ পদক লাভ কৰে। ২০২২ চনৰ ডিচেম্বৰ মাহত লিমাত অনুষ্ঠিত হোৱা পেৰু পেৰা বেডমিণ্টন ইণ্টাৰনেশ্যনেলত বিশ্বৰ ৰূপৰ পদক বিজয়ীক পৰাস্ত কৰি মহিলাৰ একক এছএইছ৬ শাখাতফাইনেলত তেওঁ সোণৰ পদক লাভ কৰে। ২০২৪ চনত ফ্ৰান্সৰ পেৰিছত অনুষ্ঠিত গ্ৰীষ্মকালীন পেৰালিম্পিকৰ মহিলাৰ একক বেডমিণ্টনত তেওঁ ব্ৰঞ্জৰ পদক লাভ কৰে।

তথ্য উৎস

শ্ৰেণী:জীৱিত ব্যক্তি
শ্ৰেণী:ভাৰতীয় পেৰা-বেডমিণ্টন খেলুৱৈ
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:তামিলনাডুৰ ব্যক্তি
শ্ৰেণী:অৰ্জুন বঁটা বিজয়ী
বলকান শপত গ্ৰহণ কৰা কুমাৰী

বলকান শপত গ্ৰহণ কৰা কুমাৰী বুলিলে উত্তৰ আলবেনীয় সমাজ, কছোভো আৰু মণ্টেনিগ্ৰোত পুৰুষ হিচাপে জীয়াই থাকিবলৈ সতীত্বৰ প্ৰতিজ্ঞা লোৱা মহিলা সকলক বুজোৱা হয়। তেওঁলোকে নিজৰ পুৰুষতান্ত্ৰিক সমাজত পুৰুষৰ পোছাক পৰিধান কৰি বসবাস কৰে। কিছু পৰিমাণে, বছনিয়া, ডালমাটিয়া (ক্ৰোৱেছিয়া), ছাৰ্বিয়া আৰু উত্তৰ মেচিডোনিয়াকে ধৰি পশ্চিম বলকানৰ অন্যান্য অংশত এই প্ৰথা প্ৰচলিত হৈ আছে। নেট জিঅ'ৰ টাবু অনুষ্ঠান (২০০২) অনুসৰি আলবেনীয় শপত গ্ৰহণ কৰা কুমাৰীৰ বৰ্তমানৰ পৰিসংখ্যা প্ৰায় ১০২ গৰাকী।

উৎপত্তি

আলবেনিয়াত শপত গ্ৰহণ কৰা কুমাৰীসকলৰ পৰম্পৰাটোৰ বিকাশ ঘটে কানুনি আই লেক ডুকাগজিনিত(, বা সহজকৈ Kanun)-ৰ পৰা। (১৫ শতিকাৰ পৰা বিংশ শতিকাৰ আগলৈকে উত্তৰ আলবেনিয়া আৰু কছোভোত বিকাশ ঘটা আৰু ব্যৱহাৰ হোৱা সংহিতা আৰু আইনৰ এক সংহতি) অৱশ্যে কানুন কোনো ধৰ্মীয় দস্তাবেজ নহয়। আলবেনীয় অৰ্থোডক্স, কেথলিক আৰু মুছলমান আদি বিভিন্ন গোটে ইয়াক অনুসৰণ কৰে।

কানুনৰ নিৰ্দেশ অনুসৰি পৰিয়ালবোৰ পিতৃতান্ত্ৰিক হ'ব লাগিব অৰ্থাৎ পৰিয়ালৰ পুৰুষ সকল সম্পদৰ উত্তৰাধিকাৰী হ'ব লাগিব আৰু বিবাহৰ পিছত এগৰাকী মহিলা তেওঁৰ স্বামীৰ পৰিয়ালৰ ঘৰলৈ যাব লাগিব। ইয়াত মহিলাসকলক পৰিয়ালৰ সম্পত্তিৰ দৰে ব্যৱহাৰ কৰা হয়। কানুনৰ অধীনত, মহিলাসকলৰ বহুতো অধিকাৰ প্ৰত্যাহাৰ কৰা হয়। তেওঁলোকে ধূম্ৰপান কৰিব নোৱাৰে, ঘড়ী পিন্ধিব নোৱাৰে, বা স্থানীয় নিৰ্বাচনত ভোট দিব নোৱাৰে। তেওঁলোকে মাটি ক্ৰয় কৰিব নোৱাৰে, আৰু এনে কিছুমান কাম আছে যিবোৰত অংশগ্ৰহণৰ বাবে তেওঁলোকক অনুমতি দিয়া নহয়। এনে কিছুমান সামাজিক প্ৰতিষ্ঠানো আছে যিবোৰত তেওঁলোকে প্ৰৱেশ কৰিব নোৱাৰে।

শপত গ্ৰহণ কৰা এই কুমাৰীত্বৰ প্ৰথা প্ৰথমে উনবিংশ আৰু বিংশ শতিকাৰ আৰম্ভণিতে উত্তৰ আলবেনিয়াৰ পৰ্বতমালা ভ্ৰমণ কৰা মিছনেৰী, ভ্ৰমণকাৰী, ভূগোলবিদ আৰু নৃতত্ত্ববিদসকলে সৃষ্টি কৰিছিল।

অৱলোকন

এজন ব্যক্তি যিকোনো বয়সতে কুমাৰীত্বৰ শপত গ্ৰহণ কৰিব পাৰে আৰু ইয়াৰ লগে লগে তেওঁ ব্যক্তিগত আৰু পিতৃ-মাতৃৰ ইচ্ছা আকাংক্ষাক ত্যাগ কৰিব লাগিব। বাৰখন গাওঁ বা জনজাতীৰ জ্যেষ্ঠ ব্যক্তিৰ সন্মুখত এক অপৰিৱৰ্তনীয় শপত গ্ৰহণ কৰি এই গোটৰ সদস্যভুক্ত হ'ব পাৰে আৰু এই ভূমিকা গ্ৰহণ কৰি ব্ৰহ্মচৰ্য ব্ৰত পালন কৰে। ইয়াৰ পিছত, শপত গ্ৰহণ কৰা কুমাৰীসকলে সমাজত পুৰুষৰ নামলৈ পুৰুষৰ দৰে বাস কৰে যদিও আনলোকে সাধাৰণতে তেওঁলোকক সম্বোধন কৰিবলৈ পুৰুষবাচক সৰ্বনাম ব্যৱহাৰ নকৰিবও পাৰে। এই সকল কুমাৰীয়ে পুৰুষৰ দৰে পোছাক পিন্ধিব পাৰে, পুৰুষৰ নাম ব্যৱহাৰ কৰিব পাৰে, বন্দুক লৈ ঘূৰা-ফুৰা কৰিব পাৰে, ধূম্ৰপান কৰিব পাৰে, সুৰা পান কৰিব পাৰে, পুৰুষৰ কাম কৰিব পাৰে, ঘৰৰ মুৰব্বী হিচাপে কাম কৰিব পাৰে (উদাহৰণ স্বৰূপে, ভগ্নী বা মাতৃৰ সৈতে বাস কৰা), গান গাব বা বজাব পাৰে আৰু পুৰুষৰ সৈতে সামাজিকভাৱে কথা পাতিব পাৰে। আমেৰিকাৰ থলুৱা লোকসকলৰ কিছুমান সমাজতো একে ধৰণৰ প্ৰথা প্ৰচলিত আছিল।

প্ৰতিজ্ঞা ভংগ কৰাটো এসময়ত মৃত্যুদণ্ডযোগ্য আছিল, অৱশ্যে বৰ্তমানো এই শাস্তি বৰ্তী থকাটো সন্দেহজনক। আজিও বহুতো এইদৰে শপত গ্ৰহণ কৰা কুমাৰীয়ে তেওঁলোকৰ শপত ভংগ কৰিবলৈ অস্বীকাৰ কৰে কিয়নো তেওঁলোকৰ সম্প্ৰদায়ে তেওঁলোকক শপত ভংগ কৰাৰ বাবে প্ৰত্যাখ্যান কৰে। অৱশ্যে, কেতিয়াবা পৰিয়ালৰ প্ৰতি থকা দায়বদ্ধতা আৰু কিছুমান এৰাব নোৱাৰা সমস্যাৰ বাবে শপত ঘূৰাই লোৱা সম্ভৱ।

তথ্যসূত্ৰ
ন'বেল বঁটা (১৯৯৭)

১৯৯৭ বৰ্ষৰ ন'বেল বঁটা বিজয়ীৰ তালিকা:

১
পদাৰ্থ বিজ্ঞান
|
ষ্টিফেন ছু Steven Chu

"লেজাৰ ৰশ্মিৰ সহায়েৰে পৰমাণু শীতল কৰি আৱদ্ধ কৰাৰ পদ্ধতি বিকাশৰ বাবে" ("for development of methods to cool and trap atoms with laser light")
|
ক্ল' ক'হেন-টেন'ড্‌জি Claude Cohen-Tannoudji

|
উইলিয়াম ডি. ফিলিপ্‌ছ William D. Phillips

২
ৰসায়ন বিজ্ঞান
|
পল ডি. ব'য়াৰ Paul D. Boyer

"এডিন'ছিন ট্ৰাইফছফেট (ATP) সংশ্লেষণৰ উৎসেচকীয় বিক্ৰিয়াৰ ওপৰত কৰা অৱলোকনৰ বাবে " ("for their elucidation of the enzymatic mechanism underlying the synthesis of adenosine triphosphate (ATP)")
|
জন ই. ৱাকাৰ John E. Walker

|
জেন্স চি. স্কো Jens C. Skou

"প্ৰথম আয়ন-পৰিবাহী উৎসেচক Na+, K+ -ATPase-ৰ আৱিষ্কাৰৰ বাবে" ("for the first discovery of an ion-transporting enzyme, Na+, K+ -ATPase")

৩
ফিজিঅ'লজী বা মেডিচিন
|
ষ্টেন্‌লি বি. প্ৰুছিনাৰ Stanley B. Prusiner

"প্ৰিয়'ন - সংক্ৰমণৰ এক নতুন জৈৱিক প্ৰণালীৰ উদ্ঘাটনৰ বাবে" ("for his discovery of Prions - a new biological principle of infection")

৪
সাহিত্য
|
ডেৰিঅ' ফ' Dario Fo

"কৰ্তৃত্ববাদৰ প্ৰতি বিদ্বেষাত্মক আৰু দীনজনৰ প্ৰগতিৰ বাবে তেখেতে মধ্যযুগীয় বিদুষক এজনৰ দৰে ক্ৰিয়া কৰে" ("who emulates the jesters of the Middle Ages in scourging authority and upholding the dignity of the downtrodden")

৫
ন'বেল শান্তি বঁটা
|
ভূ-মাইন নিৰসনৰ বাবে আন্তৰ্জাতিক অভিযান (ICBL) International Campaign to Ban Landmines

"নৰসংহাৰী 'মাইন'ৰ ওপৰত প্ৰতিবন্ধকতা লগোৱা আৰু এনে 'মাইন' নিস্ক্ৰিয় কৰাৰ বাবে তেওঁলোকে কৰি যোৱা কৰ্মৰ বাবে " ("for their work for the banning and clearing of anti-personnel mines")
|
জ'ডি উইলিয়ামছ Jody Williams

৬
অৰ্থনীতি বিজ্ঞান
|
ৰবাৰ্ট চি. মেৰ্টন Robert C. Merton

"অৱকলজ-ৰ মান নিৰূপনৰ বাবে প্ৰয়োগ কৰা এক নতুন পদ্ধতিৰ বাবে" ("for a new method to determine the value of derivatives")
|
মায়ৰন এছ. স্ক'লেছ Myron S. Scholes

তথ্য সংগ্ৰহ

* "List of All Nobel Laureates 1997". Nobelprize.org. আহৰণ কৰা তাৰিখ: 01 Feb 2013

বাহ্যিক সংযোগ

ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
যুক্তৰাষ্ট্ৰীয় কৃষি বিভাগ

যুক্তৰাষ্ট্ৰীয় কৃষি বিভাগ (ইউ.এছ.ডি.এ.) , কৃষি বিভাগ বুলিও জনাজাত এই সংস্থাটো হৈছে ইউ.এছ. চৰকাৰৰ ফেডাৰেল সহকাৰী বিভাগ। এই বিভাগটোৱে ফাৰ্মিং, বনবিভাগ আৰু খাদ্য সম্পৰ্কীয় যুক্তৰাষ্ট্ৰীয় নীতি নিৰ্ধাৰণৰ সৈতে জড়িত। কৃষকসকলৰ উন্নয়ন, কৃষিৰ উংপাদন আৰু ব্যৱসায়, খাদ্য সুৰক্ষাৰ নিশ্চয়তা, প্ৰাকৃতিক সম্পদৰ সংৰক্ষণ, গ্ৰাম্য সম্প্ৰদায়ৰ উন্নয়ন আৰু ক্ষুদ্ধা নিবাৰণৰ হকে যুক্তৰাষ্ট্ৰ তথা আন্তৰাষ্ট্ৰীয় পৰ্যায়ত কাম কৰে।

বৰ্তমান এই সংস্থাৰ সচিব হৈছে ছনী পেৰ্ডিউ।

তথ্য সংগ্ৰহ

শ্ৰেণী:আমেৰিকা যুক্তৰাষ্ট্ৰ
শ্ৰেণী:চৰকাৰী সংস্থা
পেকিং মানৱ

পেকিং মানৱ এটি মানৱ প্ৰজাতি যাক ১৯২৭ চনত ডেভিড ব্লেকে আৱিষ্কাৰ কৰিছিল। পেকিং মানৱৰ মস্তিষ্কৰ আকাৰ প্ৰায় ১০০০ কিউবিক চেণ্টিমিটাৰ, কিন্তু কিছু কিছু মস্তিষ্কৰ আকাৰ প্ৰায় ১৩০০ কিউবিক চেণ্টিমিটাৰ পাইছিলগৈ, যি আধুনিক মানৱত মস্তিষ্কৰ সমান।

আৱিষ্কাৰ

১৯২৭ চনত ডেভিড ব্লেকে পেকিং মানৱৰটি মাথো দাঁত আৱিষ্কাৰ কৰিছিল। চীনা ভূতত্ত্ববিজ্ঞানী ৱেং ৱেনহাৱে যহৌকৌডিয়ান বিজ্ঞানীসকলৰ সৈতে চুক্তি স্বাক্ষৰ কৰিছিল যে যহৌকৌডীয়ানৰ অংশসমূহ চীনতেই ৰখা হ'ব। পৰৱৰ্তী সময়ত চীনৰ চৰকাৰেও চীনা পুৰাতাত্ত্বিক বস্তু পশ্চিমৰ দেশলৈ অধ্যয়নৰ বাবে লৈ যোৱাত বাধা আৰোপ কৰিছিল। তেওঁলোকে বিচাৰিছিল যে অধ্যয়ন চীনৰ মাটিতে কৰা হওক। ১৯২৯ চনত ডেভিড ব্লেকে তেতিয়াৰ জিয়লজিকেল চাৰ্ভে' অৱ চাইনাৰ মুৰব্বী ৱেঙৰ সন্মতি লাভ কৰিলে যে পেকিং মানৱৰ অংশৰ সন্ধান অব্যাহত থাকক।

সেই বছৰতেই চীনা ভূতত্ত্ববিদ পেই ৱেংঝঙে এক আশ্চৰ্যকৰভাৱে সম্পূৰ্ণ মস্তিষ্ক আৱিষ্কাৰ কৰিলে। তাত মানৱ অৱশিষ্ট, জুইৰ ব্যৱহাৰৰ প্ৰমাণ, শিলৰ সজুলী আদিও আৱিষ্কাৰ হ'ল। ই বিশ্বৰ আতাইতকৈ গুৰুত্বপূৰ্ণ পুৰাতাত্ত্বিক স্থলৰ অন্যতম হ'ল। ১৯৩৬ চনত চীনা বিজ্ঞানী জিয়া লানপ'ৰ নেতৃত্বত এটি দলে ৪ অতিৰিক্ত, প্ৰায় সম্পূৰ্ণ মস্তিষ্ক আৱিষ্কাৰ কৰিলে।

বৰ্গীকৰণ

পেকিং মানৱৰ জিনাছ হ'ল homo। ইয়াৰ প্ৰজাতি homo erectus, যি বৰ্তমানে বিলুপ্ত এটি প্ৰজাতি। পেকিং মানৱৰ উপ-প্ৰজাতি H. e. pekinensis।

তথ্য সংগ্ৰহ

শ্ৰেণী:চীনৰ ইতিহাস
ৰাণী পদ্মিনী

পদ্মিনী তেৰ-চৈধ্য শতিকাৰ মেৱাৰৰ এগৰাকী কিংবদন্তি ৰাণী আছিল। তেওঁক পদ্মাৱতী হিচাপেও জনা যায়। সোতৰ শতিকাৰ বহুকেইখন গ্ৰন্থত তেওঁৰ উল্লেখ পোৱা যায়, যাৰ প্ৰচীমতম সূত্ৰ পদ্মাৱত। ১৫৪০ খ্ৰীষ্টাব্দত মালিক মহম্মদ জায়সীয়ে এই মহাকাব্য ৰচনা কৰিছিল।

জায়সীৰ ‘পদ্মাৱত’

মালিক মহম্মদ জায়সীৰ মহাকাব্যৰ পৰা জনা যায় যে তেওঁ সিংহল ৰাজ্যৰ বা বৰ্তমানৰ শ্ৰীলংকাৰ সুন্দৰী ৰাণী আছিল। চিতোৰ দূৰ্গৰ ৰাজপুত শাসক আছিল ৰতন সেন। ৰতন সেনে ‘হীৰামন’ নামৰ কথা কব পৰা ভাটো চৰাইৰ পৰা পদ্মিনীৰ ৰূপৰ সম্ভেদ পায়। এক শিহৰণকাৰী অভিযানৰ যোগে ৰতন সেনে পদ্মিনীক জয় কৰে আৰু বিয়া কৰাই চিতোৰলৈ লৈ আহে। তৎকালীন দিল্লীৰ চুলতান আলাউদ্দিন খিলিজিয়ে চিতোৰ আক্ৰমণ কৰে আৰু ৰতন সিঙক বন্দী কৰে। কুম্ভলগড়ৰ ৰজা দেৱপালেও পদ্মিনীৰ ৰূপৰ কথা শুনিছিল আৰু ৰতন সিং কাৰগাৰত থকা অৱস্থাত তেওঁক বিয়াৰ প্ৰস্থাৱ আগবঢ়ায়। ৰতন সেন চিতোৰলৈ উভতি অহাত দুয়োৰ মাজত দ্বন্দ হয় আৰু দুয়োজনৰে মৃত্যু হয়। আলাউদ্দিনে ৰাণী পদ্মিনীক পাবলৈ চিতোৰ অৱৰোধ কৰে। চিতোৰ বচোৱাৰ কোনো উপায় নেদেখি খিলিজিৰ হাতত পৰাৰ আগেয়ে পদ্মিনী আৰু তেওঁৰ সঙ্গিনীসকলে জৌহৰ বা আত্মহত্যা কৰে। অন্য ৰাজপুত পুৰুষসকলে আলাউদ্দিনৰ বিৰুদ্ধে যুদ্ধ কৰি প্ৰাণত্যাগ কৰে।

হিন্দু আৰু জৈন ধৰ্মৰ বহুতো লেখা আৰু মৌখিক পৰম্পৰাত পদ্মিনীৰ বিষয়ে পোৱা যায়। এই সংস্কৰণবোৰৰ চুফী কবি জায়াসীৰ ৰচনাৰ সৈতে ভিন্নতা দেখা যায়। উদাহৰণ স্বৰূপে এই সংস্কৰণবোৰত ৰাণী পদ্মিনীৰ স্বামী ৰতন সেন আলাউদ্দিল খিলিজীৰ বিৰুদ্ধে যুঁজি মৃত্যু বৰণ কৰে আৰু তাৰ পিছত তেওঁ জৌহৰ ব্ৰত অৱলম্বন কৰে। তেওঁক এগৰাকী হিন্দু ৰাজপুত ৰাণী হিচাপে চিত্ৰিত কৰা হৈছে, যিয়ে এজন মুছলমান আক্ৰমণকাৰীৰ বিৰুদ্ধে নিজৰ মৰ্যদা ৰক্ষা কৰে। সময়ৰ সোঁতত এক ঐতিহাসিক চৰিত্ৰ হিচাপে প্ৰতিষ্ঠা পোৱা পদ্মিনীৰ জীৱনৰ আধাৰত বহুতো উপন্যাস, নাটক, টেলিভিচন ধাৰাবাহিক, চলচ্চিত্ৰ আদিৰ সৃষ্টি হৈছে। Daud Chand's Padmini (1948), and the Hindi language Maharani Padmini (1964).

বিভিন্ন সংস্কৰণ

ষোল শতিকাৰ বিভিন্ন ৰচনাত ৰাণী পদ্মিনীৰ ভিন্ন ভিন্ন কাহিনী দেখা যায়। ইয়াৰ ভিতৰত প্ৰাচীনতম চুফী কবি মালিক মহম্মদ জায়াসীয়ে অৱধী ভাষাত ৰচিত পদ্মাৱত (১৯৪০ খ্ৰীষ্টাব্দ)সম্ভৱতঃ ই পাৰ্চী লিপিত ৰচিত হৈছিল।
চৈধ্য শতিকাৰ মুছলমান ৰাজ দৰবাৰৰ ঐতিহাসিকসকলৰ ৰচনাত আলাউদ্দিন খিলিজিৰ চিতোৰ আক্ৰমণৰ প্ৰসংগত এই ৰাণীগৰাকীৰ কোনো উল্লেখ নাই। চৈধ্য- ষোল শতিকাৰ জৈন সাহিত্য- নবীনান্দন জেনুধৰ, চিতাই চৰিত্ৰ আৰু ৰায়ান চেহৰাত ৰাণী পদ্মিনীৰ উল্লেখ আছে।

প্ৰতিকী ৰূপ

ৰাণী পদ্মিনীৰ কাহিনীটো কিছুমান মুছলমান চুফী, হিন্দু নাথ আৰু জৈন পৰম্পৰাৰ পাণ্ডুলিপিত উল্লেখ থকামতে ই এক প্ৰতীকাত্মক কাহিনী। ইয়াৰে সোতৰ শতিকাৰ কিছুমান পাণ্ডুলিপিৰ মতে চিতোৰ হৈছে মানৱ শৰীৰৰ, সিংহল দ্বীপ মানৱ হৃদয়ৰ আৰু পদ্মিনী হৈছে মানৱ মনৰ প্ৰতীক। ভাটোটো হৈছে গুৰু বা শিক্ষক, যিয়ে পথ প্ৰদৰ্শন কৰে। আনহাতে আলাউদ্দিন হৈছে মায়াৰ প্ৰতীক। পদ্মিনীৰ এনে আলংকাৰিক বাখ্যা ৰাজস্থানৰ হিন্দু আৰু জৈন পৰম্পৰাতো দেখা যায়।

তথ্য উৎস

শ্ৰেণী:ভাৰতীয় ৰাণী
হংসিকা মোটৱানী

হংসিকা মোটৱানী (ইংৰাজী: Hansika Motwani; জন্ম: ৯ আগষ্ট ১৯৯১) এগৰাকী ভাৰতীয় অভিনেত্ৰী যিয়ে প্ৰধানকৈ তামিল আৰু তেলুগু চলচ্চিত্ৰত অভিনয় কৰে। মোটৱানীয়ে হিন্দী ছবিত শিশু শিল্পী হিচাপে নিজৰ কেৰিয়াৰ আৰম্ভ কৰিছিল আৰু পিছলৈ দেশমুদুৰু (২০০৭), কান্তি (২০০৮) আৰু মাস্কা (২০০৯) আদিকে ধৰি কেইবাখনো তেলেগু ছবিত মুখ্য চৰিত্ৰত অভিনয় কৰে। তেওঁ মাপ্পিল্লাই (২০১১) ছবিৰ জৰিয়তে তামিল চিনেমাৰ কেৰিয়াৰ আৰম্ভ কৰে আৰু তাৰ পিছত এংগেইয়ুম কাধল (২০১১), ভেলায়ুধম (২০১১), অৰু কাল অৰু কান্নাদী (২০১২), থিয়া ভেলাই চেইয়্যনুম কুমাৰু (২০১৩), চিঙ্গম ২ (২০১৩) আৰু অৰণমণৈ (২০১৪)ৰ দৰে কেইবাখনো ব্যাৱসায়িকভাৱে সফল তামিল ছবিত অভিনয় কৰে। ইয়াৰ উপৰি তেওঁ মালয়ালম ছবি ভিলেইন (২০১৭)তো অভিনয় কৰিছে।

প্ৰাৰম্ভিক জীৱন

হংসিকা মোটৱানীৰ জন্ম মহাৰাষ্ট্ৰৰ মুম্বাইৰ এটা সিন্ধী হিন্দু পৰিয়ালত হৈছিল। তেওঁৰ পিতৃ প্ৰদীপ মোটৱানী এজন ব্যৱসায়ী আৰু মাতৃ মনা মোটৱানী এগৰাকী চৰ্মৰোগ বিশেষজ্ঞ। তেওঁ মুম্বাইত অৱস্থিত পোদাৰ ইণ্টাৰনেশ্যনেল স্কুল আৰু ইণ্টাৰনেশ্যনেল কাৰিকুলাম স্কুলত শিক্ষা গ্ৰহণ কৰিছিল।

ব্যক্তিগত জীৱন

মোটৱানীয়ে নিয়মীয়াকৈ ধ্যান অনুশীলন কৰে। এটা সাক্ষাৎকাৰত তেওঁ কৈছিল, "মোৰ বাবে মানসিক চাপ মুক্ত কৰাৰ সৰ্বোত্তম উপায় হ'ল— নমু ম্যোহো ৰেংগে ক্যু মন্ত্ৰ জপ কৰা, কিয়নো মই বৌদ্ধ ধৰ্ম দৃঢ়ভাৱে অনুসৰণ কৰোঁ।" অভিনেত্ৰীগৰাকীৰ মতে, এই মন্ত্ৰ জপে তেওঁক ব্যক্তিগত আৰু পেছাদাৰী দুয়োটা দিশতে সহায় কৰিছে। মোটৱানীয়ে ২০২২ চনৰ ৪ ডিচেম্বৰত জয়পুৰৰ মুন্দোটা দুৰ্গ আৰু প্ৰাসাদত তেওঁৰ দীৰ্ঘদিনীয়া প্ৰেমিক তথা ব্যৱসায়ী চোহেল খাতুৰিয়াৰ সৈতে বিবাহপাশত আবদ্ধ হয়।

২০২৬ চনৰ ১১ মাৰ্চত দম্পতীহালৰ বিবাহ বিচ্ছেদ হয়।

অন্যান্য কাম আৰু মাধ্যমৰ প্ৰতিচ্ছবি

মোটৱানী বিভিন্ন জনহিতকৰ কাম-কাজৰ সৈতে জড়িত। তেওঁ সুবিধাবঞ্চিত শিশুৰ শিক্ষা আৰু স্তন কেন্সাৰত আক্ৰান্ত মহিলাসকলক আৰ্থিক সাহায্য আগবঢ়ায়। তেওঁ মহিলাৰ মাজত স্তন কেন্সাৰ সম্পৰ্কে সজাগতা সৃষ্টিৰ বাবে চলোৱা কাৰ্যসূচী 'চেন্নাই টাৰ্নছ পিঙ্ক'ৰ ব্ৰেণ্ড এম্বেছাদৰ।

২০১৪ চনত তেওঁ ফৰ্বচৰ ২৫০ গৰাকী চেলিব্ৰিটিৰ তালিকাত স্থান লাভ কৰিছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
সৎশ্ৰী আকাল

সৎশ্ৰী আকাল হৈছে এটা জয়কাৰ ধ্বনি(সাক্ষৰ অৰ্থত "বিজয়ৰ আহ্বান") যিটো এতিয়া শিখসকলে প্ৰায়ে অভিবাদন হিচাপে ব্যৱহাৰ কৰে। ই শিখ ক্লেৰিয়ান কলৰ দ্বিতীয়াৰ্ধ, যিটো দশম শিখ গুৰু গুৰু গোবিন্দ সিঙে দিয়া। সম্পূৰ্ণ আহ্বানটো এনেধৰণৰ, "বোলে ছ’ নিহাল, সৎশ্ৰী আকাল" ("সত্য হৈছে কালজয়ী")।

অৰ্থ

সাৎ সংস্কৃত সত্য (সত্য) শব্দৰ পৰা অহা পাঞ্জাবী শব্দ, যাৰ অৰ্থ সত্য। শ্ৰী হৈছে ভাৰতীয় উপমহাদেশৰ বিভিন্ন ভাষাত ব্যৱহৃত সন্মানীয়। আকাল পাঞ্জাবী শব্দ কাল অৰ্থাৎ সময় আৰু বিভিন্ন ভাৰতীয় ভাষাত আ- উপসৰ্গৰে গঠিত, যিটো শব্দক ইয়াৰ বিপৰীত শব্দ হিচাপে গঢ়ি তোলাৰ উপায় হিচাপে ব্যৱহাৰ কৰা হয়, গতিকে আকালৰ অৰ্থ কালজয়ী।

ব্যৱহাৰ

শিখ ধৰ্মৰ জয়কাৰ ধ্বনি হোৱাৰ উপৰিও জয়কাৰ শিখ লিটাৰ্জীৰ এক অবিচ্ছেদ্য অংগ হৈ পৰিছে আৰু পবিত্ৰ মণ্ডলীত শিখ প্ৰাৰ্থনা আৰ্দাছৰ শেষত কোৱা হয়।

সৎশ্ৰী আকালক অভিবাদন হিচাপে ব্যৱহাৰ কৰাটো যদিও নিজকে শিখ বুলি পৰিচয় দিয়া গৰিষ্ঠসংখ্যক লোকে ব্যৱহাৰ কৰে, তথাপিও "অমৃতধাৰী [বাপ্তিস্ম লোৱা] শিখসকলে" ভুল ব্যৱহাৰ বুলি গণ্য কৰে। যিহেতু এই শব্দটো ঐতিহাসিকভাৱে শিখ যুদ্ধৰ চিঞৰ, "বোলে ছ’ নিহাল, সৎশ্ৰী আকাল"ৰ দ্বিতীয়াৰ্ধ আৰু এতিয়াও একে ধৰণে ব্যৱহাৰ কৰা হয়। শিখ ৰেহাত মৰ্যাদা বা আচৰণ বিধি অনুসৰি অমৃতধাৰী শিখসকলে ইজনে সিজনক "ৱাহেগুৰু জী কা খালছা ৱাহেগুৰু জী কি ফাতেহ" বুলি সম্ভাষণ জনায়, অৰ্থাৎ "খালছা প্ৰভু ঈশ্বৰৰ! বিজয় ঈশ্বৰৰ!"।

প্ৰতিৰক্ষা যুদ্ধৰ চিঞৰ

ভাৰতীয় সেনাৰ তিনিটা ৰেজিমেণ্ট – পঞ্জাৱ ৰেজিমেণ্ট, শিখ ৰেজিমেণ্ট, আৰু শিখ লাইট ইনফেণ্ট্ৰি – ইয়াক তেওঁলোকৰ যুদ্ধৰ চিঞৰ হিচাপে ব্যৱহাৰ কৰে।

আকাল সাহাই (গুৰমুখী: ਅਕਾਲ ਸਹਾਇ, উচ্চাৰণ আকাল সাহাই, অৰ্থ, ঈশ্বৰৰ কৃপাত) হৈছে এটা পৰম্পৰাগত অভিবাদন, শিখসকলে ব্যৱহাৰ কৰে। প্ৰথম শিখ ৰাজ্য, শিখ কনফেডাৰেচন, শিখ সাম্ৰাজ্যৰ সময়ত ইয়াক জাতীয় মূলমন্ত্ৰ হিচাপে ব্যৱহাৰ কৰা হৈছিল। ইয়াক সাধাৰণতে ব্লেডত বা হেণ্ড গাৰ্ডৰ ভিতৰত পোৱা পূৰতন শিখ শষ্টাৰৰ ওপৰতো বহুত ব্যৱহাৰ কৰা হৈছিল।

তথ্যসূত্ৰ

শ্ৰেণী:শ্লোগান
শ্ৰেণী:মন্ত্ৰ
শ্ৰেণী:ৱিকিপিডিয়াৰ ২৫ বছৰীয়া জন্মদিন উপলক্ষে সৃষ্টি কৰা পৃষ্ঠা
নাৰীবাদী নৈতিকতা

নাৰীবাদী নৈতিকতা হৈছে নৈতিকতাৰ এক দৃষ্টিভংগী যি নৈতিক তত্ত্বই নাৰীৰ নৈতিক অভিজ্ঞতাক পৰম্পৰাগতভাৱে কম মূল্য দিয়া বিশ্বাসৰ ওপৰত নিৰ্মিত। ই বহুলাংশে পুৰুষ প্ৰধান, আৰু সেয়েহে ইয়াৰ লক্ষ্য হৈছে নৈতিকতাক ৰূপান্তৰিত কৰিবলৈ সামগ্ৰিক নাৰীবাদী দৃষ্টিভংগীৰ জৰিয়তে নৈতিকতাক পুনৰ সংজ্ঞায়িত কৰা।

নাৰীবাদী দাৰ্শনিকসকলে পৰম্পৰাগত নৈতিকতাক সমালোচনা কৰে যে ই নাৰীৰ দৃষ্টিভংগীৰ প্ৰতি বিশেষ গুৰুত্ব নিদি পুৰুষৰ দৃষ্টিভংগীৰ ওপৰত প্ৰধানকৈ গুৰুত্ব আৰোপ কৰে। যত্ন লোৱা আৰু ব্যক্তিগত জীৱন আৰু পাৰিবাৰিক দায়িত্বৰ নৈতিক বিষয়বোৰক পৰম্পৰাগতভাৱে তুচ্ছ বিষয় হিচাপে গণ্য কৰা হৈছিল। সাধাৰণতে নাৰীক পুৰুষৰ তুলনাত নৈতিকভাৱে অপৰিপক্ক আৰু অগভীৰ বুলি চিত্ৰিত কৰা হয়। পৰম্পৰাগত নৈতিকতাই পুৰুষতান্ত্ৰিক সাংস্কৃতিক বৈশিষ্ট্যসমূহক পুৰস্কৃত কৰে যেনে: "স্বাধীনতা, স্বায়ত্তশাসন, বুদ্ধিমত্তা, ইচ্ছাশক্তি, সতৰ্কতা, স্তৰবৃত্ত, আধিপত্য, সংস্কৃতি, অতিক্ৰমণ, উৎপাদন, তপস্যা, যুদ্ধ আৰু মৃত্যু," আৰু সাংস্কৃতিকভাৱে নাৰীসুলভ বৈশিষ্ট্য যেনে: "আন্তঃনিৰ্ভৰশীলতা, সম্প্ৰদায়, সংযোগ, ভাগ-বতৰা, আৱেগ, শৰীৰ, বিশ্বাস, স্তৰ, প্ৰকৃতি, অন্তৰ্নিহিততা, প্ৰক্ৰিয়া, আনন্দ, শান্তি আৰু জীৱনৰ অনুপস্থিতি।" পৰম্পৰাগত নৈতিকতাৰ এটা "পুৰুষ"মুখী নীতি আছে য'ত নৈতিক যুক্তিবাদক নিয়ম, অধিকাৰ, সাৰ্বজনীনতা আৰু নিৰপেক্ষতাৰ কাঠামোৰ মাজেৰে চোৱা হয় আৰু ই এখন সমাজৰ মানদণ্ডত পৰিণত হয়। নৈতিক যুক্তিৰ "মহিলা" দৃষ্টিভংগীয়ে সম্পৰ্ক, দায়িত্ব, বিশেষত্ব আৰু পক্ষপাতিত্বৰ ওপৰত গুৰুত্ব আৰোপ কৰে। আলোকজ্জ্বলতাৰ নতুন ধাৰণাসমূহৰ লগে লগে ব্যক্তিগত নাৰীবাদীসকলে পূৰ্বতকৈ অধিক ভ্ৰমণ কৰিবলৈ সক্ষম হৈছে, যাৰ ফলত ধাৰণা বিনিময় আৰু নাৰীৰ অধিকাৰৰ উন্নতিৰ অধিক সুযোগৰ সৃষ্টি হয়। ৰোমান্টিকতাবাদৰ দৰে নতুন সামাজিক আন্দোলনৰ লগে লগে মানৱ ক্ষমতা আৰু ভাগ্যৰ প্ৰতি অভূতপূৰ্ব আশাবাদী দৃষ্টিভংগী গঢ় লৈ উঠিল। এই আশাবাদ জন ষ্টুয়াৰ্ট মিলৰ ৰচনা দ্য ছাবজেকচন অৱ উইমেন (১৮৬৯)ত প্ৰতিফলিত হৈছিল। নৈতিকতাৰ প্ৰতি নাৰীবাদী দৃষ্টিভংগী, এই সময়ছোৱাতে কেথেৰিন বিচাৰ, চাৰ্লট পাৰ্কিন্স গিলমেন, লুক্ৰেটিয়া মট আৰু এলিজাবেথ কেডি ষ্টেণ্টনৰ দৰে আন উল্লেখযোগ্য ব্যক্তিয়ে নৈতিকতাৰ লিংগভিত্তিক প্ৰকৃতিৰ ওপৰত গুৰুত্ব আৰোপ কৰি অধিক বিকশিত কৰিছিল, যিবোৰ বিশেষভাৱে ‘নাৰীৰ নৈতিকতা’ৰ সৈতে জড়িত।

তথ্যসূত্ৰ
দিয়া কুমাৰী

দিয়া কুমাৰী (, জন্ম-৩০ জানুৱাৰী ১৯৭১) ভাৰতীয় জনতা পাৰ্টিৰ এগৰাকী ভাৰতীয় ৰাজনীতিবিদ৷ তেওঁ বৰ্তমান ভজন লাল শৰ্মাৰ মন্ত্ৰালয়ত প্ৰেম চন্দ বৈৰৱাৰ সৈতে ৰাজস্থানৰ ষষ্ঠ উপ-মুখ্যমন্ত্ৰী হিচাপে কাৰ্যনিৰ্বাহ কৰি আছে। বৰ্তমান তেওঁ ১৬ নং ৰাজস্থান বিধানসভাত বিধায়ক হিচাপে বিদ্যাধৰ নগৰক প্ৰতিনিধিত্ব কৰি আছে। তেওঁ জয়পুৰ ৰাজ্যৰ কাচৱাহা পৰিয়ালৰ সদস্য।

তেওঁ ২০১৯ চনৰ পৰা ২০২৩ চনৰ ভিতৰত ৰাজসামন্দ সংসদীয় আসনৰ পৰা লোকসভাৰ সদস্য আছিল।

প্ৰাথমিক জীৱন আৰু শিক্ষা

১৯৭১ চনৰ ৩০ জানুৱাৰীত জয়পুৰত ভাৰতীয় সেনাৰ এজন সজ্জিত বিষয়া আৰু হোটেলৰ মালিক ভৱানী সিং আৰু পদুমী দেৱীৰ ঘৰত দিয়া কুমাৰীয়ে জন্মগ্ৰহণ কৰে। তেওঁ ব্ৰিটিছ ৰাজৰ সময়ৰ জয়পুৰৰ অন্তিমজন শাসক মহাৰাজা দ্বিতীয় মান সিংহৰ নাতিনী।

কুমাৰীয়ে মডাৰ্ণ স্কুল (নতুন দিল্লী), জি.ডি. সোমানী মেম’ৰিয়েল স্কুল, মুম্বাই আৰু মহাৰাণী গায়ত্ৰী দেৱী বালিকা পাব্লিক স্কুল, জয়পুৰত অধ্যয়ন কৰিছিল। ১৯৮৯ চনত লণ্ডনৰ চেলচিয়া স্কুল অৱ আৰ্টছত শিক্ষা গ্ৰহণ কৰি সুকুমাৰ কলাত স্নাতক ডিপ্লমা আৰু মাননীয় ড. জয়পুৰৰ এমিটি বিশ্ববিদ্যালয়ৰ পৰা দৰ্শনত ডক্টৰেট ডিগ্ৰী লাভ কৰে।

ৰাজনৈতিক জীৱন

দিয়া কুমাৰীৰ প্ৰয়াত পিতৃ তথা জয়পুৰৰ প্ৰাক্তন উপাধি ৰজা ভৱানী সিঙে ১৯৮৯ চনৰ লোকসভা নিৰ্বাচনত জয়পুৰৰ পৰা কংগ্ৰেছৰ টিকটত প্ৰতিদ্বন্দ্বিতা কৰিছিল যদিও বিজেপিৰ প্ৰাৰ্থীৰ হাতত পৰাস্ত হয়।

কুমাৰীৰ তোলনীয়া আইতাক আৰু জয়পুৰৰ প্ৰাক্তন ৰাণী গায়ত্ৰী দেৱীয়ে ১৯৬২, ১৯৬৭ আৰু ১৯৭১ চনত তিনিবাৰকৈ জয়পুৰ সমষ্টিৰ পৰা সাংসদ হিচাপে নিৰ্বাচিত হৈছিল।

২০১৩ চনৰ ১০ ছেপ্টেম্বৰত জয়পুৰত এখন সভাত তেতিয়াৰ গুজৰাটৰ মুখ্যমন্ত্ৰী নৰেন্দ্ৰ মোডী, বিজেপিৰ সভাপতি ৰাজনাথ সিং আৰু ৰাজস্থানৰ প্ৰাক্তন মুখ্যমন্ত্ৰী বসুন্ধৰা ৰাজেৰ উপস্থিতিত দুই লাখ জনতাৰ সন্মুখত কুমাৰীয়ে ভাৰতীয় জনতা পাৰ্টিত যোগদান কৰে।২০১৩ চনৰ ৰাজস্থান বিধানসভাৰ নিৰ্বাচনত ছাৱাই মধুপুৰৰ পৰা তেওঁ বিজেপিৰ প্ৰাৰ্থী হিচাপে প্ৰতিদ্বন্দ্বিতা কৰিছিল আৰু বিধায়ক হৈছিল। কিন্তু ২০১৮ চনৰ নিৰ্বাচনত তেওঁ প্ৰতিদ্বন্দ্বিতা কৰা নাছিল৷ সেইবাৰ বিজেপি পৰাস্ত হৈছিল।২০১৯ চনত ৰাজসামন্দৰ পৰা লোকসভালৈ সংসদৰ সদস্য হিচাপে তেওঁ নিৰ্বাচিত হয়। তেওঁ ৮৫৮,০০০ ভোট লাভ কৰে আৰু পৰাজিত প্ৰাৰ্থীৰ লগত তেওঁৰ ভোটৰ ব্যৱধান আছিল ৫৫১,০০০ ভোটৰ৷ এই ব্যৱধান ২০১৯ চনৰ শীৰ্ষ ২০টা বৃহৎ জয়ৰ ব্যৱধানৰ ভিতৰত গণ্য কৰা হয়।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজস্থানৰ ব্যক্তি
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:জীৱিত ব্যক্তি
ৰুণুমী (চলচ্চিত্ৰ)

ৰুণুমী অসমীয়া ভাষাত নিৰ্মিত নৱমখন অসমীয়া চলচ্চিত্ৰ। এই চলচ্চিত্ৰখন সুৰেশ চন্দ্ৰ গোস্বামীয়ে পৰিচালনা কৰিছিল আৰু ১৯৫২ চনত মুক্তিলাভ কৰিছিল। চলচ্চিত্ৰখন হেনৰিক ইবছেনৰ ৰচিত নাটক "দা ৱাৰিয়ৰ্ছ এট হেলগেলেণ্ড" (The Warriors at Helgeland) ওপৰত ভিত্তি কৰি নিৰ্মাণ কৰা হৈছিল। জয়মতী চলচ্চিত্ৰৰ পাছত এইখন দ্বিতীয় অসমীয়া চলচ্চিত্ৰ যিখন ষ্টুডিঅ’ৰ বাহিৰত চিত্ৰগ্ৰহণ কৰা হৈছিল। চলচ্চিত্ৰখনত মুখ্য চৰিত্ৰসমূহত কনকলতা শ‍ইকীয়া, নেয়ীমুদ্দিন আহমেদ, সুৰেশ গোস্বামী, ইন্দ্ৰেশ্বৰ বৰঠাকুৰ, হিৰণ্ময়ী দেৱী আদিয়ে অভিনয় কৰিছিল। চলচ্চিত্ৰখনৰ চিত্ৰগ্ৰহণ ঠাই আছিল অসম আৰু নাগালেণ্ড (তেতিয়াৰ অসমৰ নাগা পাহাৰ জিলা)।

অভিনয় শিল্পী

ৰুণুমী আৰু ৰেণুৰ সৰুকালৰ চৰিত্ৰত অভিনয় কৰিছিল পৰিচালক গোস্বামীৰ জীয়ৰী ডলী বৰপুজাৰীয়ে। দ্বৈত ভূমিকাযুক্ত এইখন প্ৰথম অসমীয়া ছবি। পৰিচালকগৰাকীয়ে নিজেও আন এজন নায়ক গৰণৰ চৰিত্ৰত অভিনয় কৰিছিল।

সঙ্গীত

ৰুণুমীৰ সঙ্গীত পৰিচালনা কৰিছিল দৰ্পনাথ শৰ্মাই। গাইছিল আইভি বৰুৱা, শেৱালী শৰ্মা, স্বৰ্ণ দেৱী আৰু প্ৰফুল্ল বৰুৱাই।

তথ্য সংগ্ৰহ

বাহ্যিক সংযোগ

চলচ্চিত্ৰখনৰ উদ্ধাৰ কৰা দৃশ্যাংশ

শ্ৰেণী:অসমীয়া চলচ্চিত্ৰ
শ্ৰেণী:১৯৫০ দশকৰ অসমীয়া চলচ্চিত্ৰ
শ্ৰেণী:১৯৫২ বৰ্ষৰ চলচ্চিত্ৰ
আৰ্থাৰ অস্কিন

আৰ্থাৰ অস্কিন (; জন্ম: ২ ছেপ্টেম্বৰ ১৯২২) এজন আমেৰিকান পদাৰ্থ বিজ্ঞানী। তেওঁ বেল পৰীক্ষাগাৰ আৰু লুচেণ্ট টেকন'লজিছত কাৰ্যনিৰ্বাহ কৰিছিল। ১৯৬০ ৰ দশকত তেওঁ সূক্ষ্মকণা সমূহৰ ওপৰত লেজাৰেৰে পৰীক্ষা কৰাৰ ফলত ১৯৮৬ চনত অপ্টিকেল টুৱিজাৰ্ছ আৱিষ্কাৰ কৰে। এই আৱিষ্কাৰৰ বাবে তেওঁ ২০১৮ চনত তেওঁ আৰু জেৰাৰ্ড মৌৰো আৰু ডনা ষ্ট্ৰিকলেণ্ড সৈতে যুটীয়ভাৱে তেওঁলোকৰ লেজাৰ বিষয়ক গৱেষণাৰ বাবে পদাৰ্থবিজ্ঞানৰ নোবেল বঁটা লাভ কৰে। তেওঁক অপ্টিকেল টুৱিজাৰ্ছৰ পিতৃ বুলি কোৱা হয়।
তেওঁ ন'বেল বঁটা লাভ কৰা আটাইতকৈ বয়সীয়া ব্যক্তি।

তথ্য উৎস

বাহ্যিক সংযোগ

Frontiers in Optics 2010. The Optical Society.
A. Ashkin. Acceleration and Trapping of Particles by Radiation Pressure. Phys. Rev. Lett. 24, 156–159 (1970)
ৰাষ্ট্ৰীয় অভিযান্ত্ৰিক একাডেমী : সদস্য তালিকা
ৰাষ্ট্ৰীয় বিজ্ঞান একাডেমী: সদস্য তালিকা
অস্কিনছ বুক অফ এটম ট্ৰেপিং
ফেন্দ্ৰিক আইভেছ মেডেল

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মৃত ব্যক্তি
শ্ৰেণী:পদাৰ্থ বিজ্ঞানী
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী